smcproject/ml-wiki-sentences huggingface dataset:
ഈ പദ്ധതിക്കു വേണ്ടി രണ്ടു കിലോമീറ്റർ നീരാളമുള്ള പെൻസ്റ്റോക്ക് പൈപ്പും 686 മീറ്റർ നീളമുള്ള ടണലും നിർമിച്ചു .
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 50 MW 10/11/2010 യൂണിറ്റ് 2 50 MW 30-10-2010 കുറ്റ്യാടി ചെറുകിട ജലവൈദ്യുത പദ്ധതി പവർ ഹൗസ്
കുറ്റ്യാടി അഡീഷണൽ എക്സ്റ്റൻഷൻ സ്കീം പവർ ഹൗസിൽ  നിന്നും വൈദ്യുതി ഉത്‌പാദനത്തിനു ശേഷം പുറത്തു വിടുന്ന വെള്ളം ഉപയോഗപ്പെടുത്തുവാൻ വേണ്ടി നിർമിച്ച ഒരു ചെറുകിട ജലവൈദ്യുത പദ്ധതിയാണ് കുറ്റ്യാടി ചെറുകിട ജലവൈദ്യുത പദ്ധതി .
പദ്ധതി പവർ ഹൗസിൽ 1.5 മെഗാവാട്ടിന്റെ 2 ടർബൈനുകൾ  ഉപയോഗിച്ച്  3 മെഗാവാട്ട് വൈദ്യുതി ഉത്പാദിപ്പിക്കുന്നു വാർഷിക ഉൽപ്പാദനം 10.39   MU ആണ്.
2018  ജൂലൈ 16 നു കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 1.5 MW 16.07.2018 യൂണിറ്റ് 2 1.5 MW 16.07.2018 കുറ്റ്യാടി ടെയിൽ റേയ്സ് ചെറുകിട ജലവൈദ്യുത പദ്ധതി പവർ ഹൗസ്
കുറ്റ്യാടി പവർ ഹൗസിൽ  നിന്നും വൈദ്യുതി ഉത്‌പാദനത്തിനു ശേഷം പുറത്തു വിടുന്ന വെള്ളം ഉപയോഗപ്പെടുത്തുവാൻ വേണ്ടി നിർമിച്ച ഒരു ചെറുകിട ജലവൈദ്യുത പദ്ധതിയാണ് കുറ്റ്യാടി ടെയിൽ റേയ്സ് ചെറുകിട ജലവൈദ്യുത പദ്ധതി , .
പദ്ധതി ഹൗസിൽ 1.25 മെഗാവാട്ടിന്റെ 3 ടർബൈനുകൾ(Kaplan TYPE-  Boving Fouress)   ഉപയോഗിച്ച്  3.75 മെഗാവാട്ട് വൈദ്യുതി ഉത്പാദിപ്പിക്കുന്നു.
Boving Fouress ആണ്  ജനറേറ്റർ.
വാർഷിക ഉൽപ്പാദനം 15   MU ആണ്.
2008  ജൂൺ 9  നു  ആദ്യ യൂണിറ്റും ജൂൺ 22 ന് രണ്ടാമത്തെയും യൂണിറ്റും ഒക്ടോബർ 23 ന് മൂന്നാമത്തെ യൂണിറ്റും കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 1.25 MW 19.06.2008 യൂണിറ്റ് 2 1.25 MW 22.06.2008 യൂണിറ്റ് 3 1.25 MW 23.10.2009 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
തിരുവല്ലം ശ്രീ പരശുരാമസ്വാമിക്ഷേത്രം
കേരളത്തിൽ നിത്യപൂജ നടക്കുന്ന ഏക പരശുരാമക്ഷേത്രമാണ് തിരുവല്ലം ശ്രീ പരശുരാമസ്വാമിക്ഷേത്രം .
തിരുവനന്തപുരം ജില്ലയിൽ തിരുവനന്തപുരം കോർപ്പറേഷന്റെ തെക്കുഭാഗത്ത് തിരുവല്ലം ദേശത്ത്, കരമനയാറിന്റെയും പാർവ്വതി പുത്തനാറിന്റെയും സംഗമസ്ഥാനത്ത് സ്ഥിതിചെയ്യുന്ന ഈ ക്ഷേത്രത്തിൽ, മഹാവിഷ്ണുവിന്റെ ദശാവതാരങ്ങളിൽ ആറാമനും കേരളസ്രഷ്ടാവും പരബ്രഹ്മസ്വരൂപനുമായ പരശുരാമനെ ചതുർബാഹുവായ മഹാവിഷ്ണുവിന്റെ രൂപത്തിലാണ് പ്രതിഷ്ഠിച്ചിരിയ്ക്കുന്നത്.
എന്നാൽ താമരയ്ക്ക് പകരം പരശുരാമന്റെ ആയുധമായ മഴുവാണ് പ്രതിഷ്ഠയിൽ ഉള്ളത്‌ .
കൂടാതെ ശിവനും തുല്യപ്രാധാന്യത്തോടെ കുടികൊള്ളുന്നുണ്ട്.
ശിവപ്രതിഷ്ഠയ്ക്ക് കിഴക്കോട്ടും പരശുരാമന് വടക്കോട്ടുമാണ് ദർശനം.
ഇരുവർക്കും കൊടിമരങ്ങളുമുണ്ട്.
ഈ ക്ഷേത്രത്തിലെ ഉപദേവന്മാർ മത്സ്യമൂർത്തി , ശ്രീകൃഷ്ണൻ , ഗണപതി , വേദവ്യാസൻ , ബ്രഹ്മാവ് , സുബ്രഹ്മണ്യൻ തുടങ്ങിയവരാണ്.
കോവളം ബീച്ചിൽ നിന്നും 6 കിലോമീറ്ററും, തിരുവനന്തപുരം അന്താരാഷ്ട്ര വിമാനത്താവളത്തിൽ നിന്നും 3 കിലോമീറ്ററും വിഴിഞ്ഞം അന്താരാഷ്ട്ര തുറമുഖത്തിൽ നിന്ന് ദൂരം ഈ ക്ഷേത്രത്തിലേയ്ക്കുണ്ട്.
മരണാനന്തര കർമ്മമായ ബലിതർപ്പണമാണ് ഈ ക്ഷേത്രത്തിലെ പ്രധാന ആകർഷണം.
അമ്മയ്ക്ക് പുനർജ്ജന്മം നേടിക്കൊടുത്ത ഭഗവാൻ പരശുരാമന്റെ സന്നിധിയിൽ  ബലിയർപ്പിച്ചാൽ പരേതാത്മാവിന് മോക്ഷം ലഭിക്കുമെന്ന വിശ്വാസമാണ് ഭക്തരെ ഇവിടേക്ക് ആകർഷിക്കുന്നത്.
ഇവിടെ കർക്കിടകവാവിന് ബലിയർപ്പിച്ചാൽ ഒരു വർഷം മുഴുവൻ ബലിയർപ്പിക്കുന്നതിന്റെ പുണ്യമുണ്ട് എന്നും വിശ്വാസമുണ്ട്.
സന്യാസം നേടി നാട്ടിലെത്തിയ ശങ്കരാചാര്യർ തന്റെ അമ്മയുടെ ബലിതർപ്പണം നടത്താനായി ഇവിടെയെത്തിയപ്പോൾ ബ്രഹ്മാവ്, പരശുരാമൻ, പരമശിവൻ എന്നിവർ അദ്ദേഹത്തിന് ദർശനമേകുകയും തുടർന്ന് അദ്ദേഹം മൂവരെയും പ്രതിഷ്ഠിയ്ക്കുകയും ചെയ്തുവെന്നാണ് കഥ.
അതിനാൽ  ഓംകാരപ്പൊരുളായ ത്രിമൂർത്തികളുടെ സാന്നിധ്യം ഇവിടെയുണ്ട് എന്നാണ് വിശ്വാസം.
മറ്റൊരു ഐതിഹ്യം, തിരുവനന്തപുരത്തെ പ്രസിദ്ധമായ പത്മനാഭസ്വാമിക്ഷേത്രവുമായി ബന്ധപ്പെട്ടാണ്.
അനന്തൻകാട് തേടിയെത്തിയ വില്വമംഗലം സ്വാമിയാർക്ക് ഭഗവാൻ അനന്തശായിയായി ദർശനം നൽകിയപ്പോൾ ഭഗവാന്റെ തലഭാഗം, തിരുവനന്തപുരത്തിന് തെക്കുഭാഗത്തുള്ള തിരുവല്ലത്തും നടുഭാഗം, പത്മനാഭസ്വാമിക്ഷേത്രത്തിന്റെ ഇപ്പോഴുള്ള ഭാഗത്തും കാൽഭാഗം, തിരുവനന്തപുരത്തിന് വടക്കുഭാഗത്ത് കഴക്കൂട്ടത്തിനടുത്തുള്ള തൃപ്പാപ്പൂരുമായിരുന്നുവെന്ന് വിശ്വസിയ്ക്കപ്പെടുന്നു.
ഇന്ന് ഈ മൂന്ന് ക്ഷേത്രങ്ങളിലും ഒരേ ദിവസം ദർശനം നടത്തുന്നത് അത്യുത്തമമായി കണക്കാക്കിവരുന്നു.
ബലിതർപ്പണം
ക്ഷേത്രത്തിനകത്തുതന്നെ ബലിതർപ്പണം നടത്താൻ സാധിയ്ക്കുന്ന ഏക ക്ഷേത്രമാണ് തിരുവല്ലം.
ദിവസവും ഇവിടെ ആയിരങ്ങൾ ബലിയിടാൻ വരാറുണ്ട്.
ഇതിനായി വരുന്നവർ അടുത്തുള്ള നദിയിൽ കുളിച്ച് ഈറനോടെ വന്നിട്ട് വേണം ഇത് ചെയ്യാൻ.
കർക്കടകം , തുലാം , മകരം എന്നീ മാസങ്ങളിലെ അമാവാസിയ്ക്ക് ക്ഷേത്രത്തിൽ വൻ തിരക്കായിരിയ്ക്കും.
തുലാമാസത്തിൽ അത്തം നാളിൽ കൊടിയേറി തിരുവോണം നാളിൽ ആറാട്ട് വരുന്ന വിധത്തിലാണ് ക്ഷേത്രോത്സവം.
പത്തുദിവസവും ഗംഭീരൻ പരിപാടികളായിരിയ്ക്കും.
പത്മനാഭസ്വാമിക്ഷേത്രത്തിൽ ഉത്സവം നടക്കുന്ന അതേ സമയത്താണ് തിരുവല്ലത്തും ഉത്സവം നടക്കുന്നത്.
ചിത്രശാല Thiruvallam Sree Parasurama Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ തിരുവല്ലം കേരളത്തിലെ ഏക പരശുരാമക്ഷേത്രം, വെബ് ദുനിയാ ↑ തിരുവല്ലം പരശുരാമസ്വാമി ക്ഷേത്രം - കോവളം - Native Planet Malayalam:
കൂട്ടിക്കട ഇംഗ്ലീഷ് വിലാസം https://ml.wikipedia.org/wiki/Koottikkada
കേരളത്തിൽ കൊല്ലം ജില്ലയിലുള്ള ഒരു ചെറുനഗരമാണ് കൂട്ടിക്കട .
കൊല്ലം കോർപ്പറേഷന്റെ കീഴിലുള്ള 29-ആം വാർഡാണിത്.
കൊല്ലം - തിരുവനന്തപുരം തീവണ്ടിപ്പാത കൂട്ടിക്കടയിലൂടെ കടന്നുപോകുന്നുണ്ട്.
നഗരത്തിലെ ജനസാന്ദ്രത കൂടിയ ഒരു പ്രദേശമായതിനാൽ ഇവിടെ ധാരാളം ക്ഷേത്രങ്ങളും പള്ളികളും കാണപ്പെടുന്നു.
കൊല്ലം നഗരത്തിൽ വളർച്ചയുടെ പാതയിൽ മുന്നേറിക്കൊണ്ടിരിക്കുന്ന ഒരു പ്രദേശമാണ് കൂട്ടിക്കട.
മയ്യനാട് തീവണ്ടിനിലയത്തോട് ചേർന്നു കിടക്കുന്ന ഈ പ്രദേശത്ത് റെയിൽ, റോഡ്, ജല ഗതാഗത മാർഗ്ഗങ്ങളിലൂടെ എത്തിച്ചേരാൻ സാധിക്കും.
കൂട്ടിക്കടയ്ക്കു സമീപമുള്ള പ്രദേശങ്ങളാണ് മയ്യനാട് , ഇരവിപുരം , വാളത്തുംഗൽ , പള്ളിമുക്ക് , തട്ടാമല എന്നിവ.
കൊല്ലം നഗരത്തിലെ ഒരു പ്രധാനപ്പെട്ട ചേരിയായ 'ചിറവയൽ ചേരി' കൂട്ടിക്കടയിലാണ് സ്ഥിതിചെയ്യുന്നത്.
നഗരത്തിലെ പ്രധാനപ്പെട്ട കേബിൾ ഓപ്പറേറ്റർമാർ ഇവിടം ആസ്ഥാനമാക്കി പ്രവർത്തിച്ചുവരുന്നു.
പ്രശസ്ത കഥകളി കലാകാരൻ കലാമണ്ഡലം രാജീവ് കൂട്ടിക്കട സ്വദേശിയാണ്.
ജില്ലയിലെ പ്രധാനപ്പെട്ട ഒരു പ്രാഥമിക വിദ്യാലയമായ ന്യൂ ഹോളി ഏഞ്ചൽസ് സ്കൂൾ കൂട്ടിക്കടയിൽ സ്ഥിതിചെയ്യുന്നു.
കൊല്ലം - പരവൂർ തീരദേശപാതയുടെ നിർമ്മാണം പൂർത്തിയാകുന്നതോടെ കൂട്ടിക്കട ഒരു ശക്തമായ ഗതാഗതകേന്ദ്രമായി മാറും.koottikkada  railway  bridge അവലംബം
റോബിൻ ജെഫ്രി ഇംഗ്ലീഷ് വിലാസം https://ml.wikipedia.org/wiki/Robin_Jeffrey
ഇന്ത്യൻ സമൂഹത്തെയും കേരളീയ സമൂഹത്തെ സവിഷേശമായും പഠനവിധേയമാക്കിയിട്ടുള്ള ഒരു കനേഡിയൻ ചരിത്രപണ്ഡിതനാണ്‌ പ്രൊഫ.റോബിൻ ജെഫ്രി .
നാഷനൽ യൂണിവേഴിസിറ്റി ഓഫ് സിംഗപൂരിലെ വിസിറ്റിംഗ് റിസർച്ച് പ്രൊഫസറാണ്‌ അദ്ദേഹമിപ്പോൾ.
ജെഫ്രിയുടെ ഒന്നിലധികം ഗ്രന്ഥങ്ങളുടെ വിവർത്തനം മലയാളത്തിലും പ്രസിദ്ധീകരിക്കപ്പെട്ടിട്ടുണ്ട്.
കാനഡയിലെ ബ്രിട്ടീഷ് കൊളംബിയയിലുള്ള  വിക്ടോറിയ സർ‌വകലാശാലയിൽ നിന്ന് 1967 ൽ ബി.എ.യും യു.കെയിലെ സസക്സ് സർ‌വകലാശാലയിൽ നിന്ന് 1973 ൽ ഡോക്ട്രേറ്റും നേടിയ റോബിൻ ജെഫ്രി വിക്ടോറിയയിലെ ഡെയ്ലി കൊളണിസ്റ്റിൽ  പത്രപ്രവർത്തകനായി ജോലിചെയ്തു.
1967 മുതൽ 1969 വരെ ഇന്ത്യയിലെ ചാണ്ഡിഗഡിൽ സർക്കാർ സ്കൂൾ അദ്ധ്യാപകനായി ജോലിചെയ്തിട്ടുണ്ട് ജെഫ്രി.
1973-78 വരെ ആസ്ട്രേലിയൻ നാഷണൽ യൂണിവേഴ്സിറ്റിയിൽ റിസർച്ച് ഫെലോ ആയും 1979-2005 വരെ മെൽബനിലെ ലാ ട്രോബ് സർ‌വകലാശാലയിലെ രാഷ്ട്രമീം‌മാംസ വിഭാഗം അദ്ധ്യാപകനായും പ്രവർത്തിച്ചു.
താല്പര്യ മേഖല
ആധുനിക ഇന്ത്യാ ചരിത്രം, രാഷ്ട്രീയം എന്നിവയാണ്‌ റൊബിൻ ജെഫ്രിയുടെ പ്രത്യേക പഠനമേഖല.
പഞ്ചാബ് , കേരളം സംസ്ഥാനങ്ങളിലെ സമൂഹവും ഇന്ത്യൻ മാധ്യമരംഗവും അദ്ദേഹത്തിന്റെ എഴുത്തിനു വിഷയമായിട്ടുണ്ട്.
വംശീയത,ദേശീയത,സ്വത്വ രൂപീകരണം എന്നിവയും താല്പര്യ വിഷയങ്ങളാണ്‌.
പഞ്ചാബിലെ ഖലിസ്ഥാൻ പ്രസ്ഥാനത്തെകുറിച്ച് പഠിക്കാൻ അവസരം ലഭിച്ച റോബിൻ ജെഫ്രിയുടെ ആ വിഷയവുമായി ബന്ധപ്പെട്ട കൃതിയാണ്‌ 'ഇന്ത്യക്കു എന്തു സംഭവിക്കുന്നു' (What's Happening to India?) എന്നത്.
കേരളത്തിലെ മരുമക്കത്തായ പശ്ചാതല ചരിത്രത്തിൽ സവിശേഷ താല്പര്യമുള്ള ജെഫ്രിയുടെ മറ്റൊരു കൃതിയാണ്‌ 'നായർമേധാവിത്വത്തിന്റെ പതനം' (The decline of Nayar dominance) എന്ന പുസ്തകം.
സ്‌ലൈസസ് ഓഫ് ഇന്ത്യ എന്ന ഗ്രന്ഥത്തിന്റെ പണിപ്പുരയിലാണ്‌ ജെഫ്രി ഇപ്പോൾ.
അലഹബാദിൽ 1942 മുതൽ 2001 വരെ യുള്ള ഇടവേളകളിൽ നടന്ന മഹാകുംഭമേളയെ അടിസ്ഥാനമാക്കിയുള്ളതാണ്‌ സ്ലൈസസ് ഓഫ് ഇന്ത്യ എന്ന പഠനം.
ഏറ്റവും ഒടുവിലായി ജെഫ്രി എഴുതിയ ഗ്രന്ഥമാണ്‌ "ഇന്ത്യയിലെ പത്രവിപ്ലവം : മുതലാളിത്തം, രാഷ്ട്രീയം, ഭാരതീയ ഭാഷാപത്രങ്ങൾ 1977-99".
കൃതികൾ ഇന്ത്യാസ് ന്യൂസ്പേപ്പർ റവല്യൂഷൻ-2005 (മലയാളത്തിൽ:ഇന്ത്യയിലെ പത്രവിപ്ലവം : മുതലാളിത്തം, രാഷ്ട്രീയം, ഭാരതീയ ഭാഷാപത്രങ്ങൾ 1977-99- പ്രസാധകർ:കേരള ഭാഷാഇൻസ്റ്റിറ്റ്യൂട്ട്) വാട്ട്സ് ഹാപ്പനിംഗ് ടു ഇന്ത്യ പഞ്ചാബ് എതിനിക് കോൺഫ്ലിക്റ്റ് ആൻഡ് ടെസ്റ്റ് ഫോർ ഫെഡറലിസം-(1994) പൊളിറ്റിക്സ്,വുമൺ, ആൻഡ് വെൽബീയിംഗ്:ഹൗ കേരള ബികംസ് എ 'മോഡൽ' (1992/1993) ഇന്ത്യ:റബല്യൻ ടു റിപ്പബ്ലിക്:സെലക്ടഡ് റൈറ്റിംഗ്സ് (1990) ഏഷ്യ- ദ വിന്നിംഗ് ഓഫ് ഇൻഡിപെൻഡൻസ്:ദ പിലിപ്പൈൻസ്,ഇൻഡ്യ,വിയറ്റ്നാം,മലയ- (1981) പീപ്പിൾ,പ്രിൻസസ് ആൻഡ് പാരമൗണ്ട് പവർ:സൊസൈറ്റി ആൻഡ് പൊളിറ്റിക്സ് ഇൻ ദി ഇൻഡ്യൻ പ്രിൻസിലി സ്റ്റെയ്റ്റ്സ്-(1978) ദ ഡിക്ലൈൻ ഓഫ് നായർ ഡൊമിനൻസ് -1976 (മലയാളത്തിൽ:നായർ മേധാവിത്വത്തിന്റെ പതനം,പ്രസാധകർ:ഡി.സി ബുക്സ്)
ഗ്രന്ഥങ്ങൾ കൂടാതെ നിരവധി പ്രബന്ധങ്ങളും അദ്ദേഹം എഴുതിയിട്ടുണ്ട്.
എകണോമിക്സ് ആൻഡ് പൊളിറ്റിക്കൽ വീക്കിലി,പസഫിക് അഫയേഴ്സ് എന്നിവയിൽ ആദ്ദേഹത്തിന്റെ നിരവധി ലേഖനങ്ങൾ പ്രസിദ്ധീകരിക്കപ്പെട്ടിട്ടുണ്ട്.
മൈക്രോകോഡ് ഇംഗ്ലീഷ് വിലാസം https://ml.wikipedia.org/wiki/Microcode പ്രോഗ്രാം എക്സിക്യൂഷൻ പൊതുവായ ആശയങ്ങൾ കോഡ് ട്രാൻസിലേഷൻ കംപൈലർ കംപൈൽ ടൈം കംപൈലർ ഒപ്റ്റിമൈസ് ചെയ്യുന്നു ഇന്റർമീഡിയറ്റ് റെപ്രസന്റേഷൻ (IR) എക്സിക്യൂഷൻ റൺടൈം സിസ്റ്റം റൺടൈം എക്സിക്യൂട്ടബിൾ ഇന്റർപ്രെട്ടർ വെർച്ച്വൽ മെഷീൻ ടൈപ്പ്സ് ഓഫ് കോഡ് സോഴ്സ് കോഡ് ഒബ്ജക്റ്റ് കോഡ് ബൈറ്റ്കോഡ് യന്ത്രഭാഷ മൈക്രോകോഡ് കംപലേഷൻ സ്ട്രാറ്റെജീസ് ജസ്റ്റ്-ഇൻ-ടൈം (JIT) ട്രേസിംഗ് ജസ്റ്റ്-ഇൻ-ടൈം എഹെഡ് ഓഫ് ടൈം(AOT) ട്രാൻസ്കംപൈലേഷൻ റീകംപൈലേഷൻ ശ്രദ്ധേയമായ റൺടൈമുകൾ ആൻഡ്രോയിഡ് റൺടൈം (ART) കോമൺ ലാങ്വേജ് റൺടൈം (CLR) and മോണോ crt0 ജാവ വെർച്വൽ മെഷീൻ (JVM) ഒബ്ജക്ടീവ്-സി ആൻഡ് സിഫ്റ്റ് വി8 ആന്റ് നോഡ്.
ജെഎസ് സിപൈത്തൺ ആന്റ് പൈപൈ സെൻഡ് എഞ്ചിൻ (PHP) ലൂആ ജെഐടി(Lua) ശ്രദ്ധേയമായ കംപൈലറുകളും ടൂൾചെയിനുകളും ഗ്നു കമ്പൈലർ ശേഖരം (GCC) എൽ.എൽ.വി.എം(LLVM) ആൻഡ് ക്ലാങ്(clang) ക സ തി
പ്രോസസർ രൂപകൽപ്പനയിൽ, മൈക്രോക്കോഡ് പ്രോസസറിന്റെ ഹാർഡ്വെയറും പ്രോഗ്രാമറുകൾ ഉപയോഗിക്കുന്ന ഇൻസ്ട്രക്ഷൻ സെറ്റും ( മെഷീൻ കോഡ് ) തമ്മിലുള്ള ഒരു മധ്യപാളിയാണ്.
ഇത് പ്രോഗ്രാമറിന്റ നിർദ്ദേശങ്ങൾ പ്രോസസർ ഹാർഡ്വെയറിന് എളുപ്പത്തിൽ മനസ്സിലാകുന്ന രീതിയിലേക്ക് മാറ്റുന്നു.
പ്രോസസ്സറിനുള്ളിലെ ഒരു അതിവേഗ മെമ്മറിയിലാണ്‌ ഇവയുണ്ടാവുക, യന്ത്രഭാഷയിലെ നിർദ്ദേശങ്ങളെ സർക്യൂട്ട് തലത്തിലെ ക്രിയകളുടെ അനുക്രമങ്ങളായി പരിവർത്തനം ചെയ്യുകയാണിവ ചെയ്യുന്നത്.
യന്ത്രഭാഷയെ പ്രൊസസ്സറിന്റെ ഇലക്ട്രോണിസ് വിശദാംശങ്ങളിൽ നിന്നും മുക്തമാക്കുവാനും അതുവഴി യന്ത്രഭാഷയിലെ നിർദ്ദേശങ്ങളെ സൗകര്യപ്രദമായ രീതിയിൽ രൂപൽപ്പന ചെയ്യുവാനും ഇവ സഹായിക്കുന്നു.
സങ്കീർണ്ണ പ്രവർത്തനങ്ങളെ ഒന്നിലധികം നിർദ്ദേശങ്ങളിലൂടെ പ്രാവർത്തികമാക്കിക്കൊണ്ട്  ഇലക്ട്രോണിക്ക് സർക്യൂട്ടുകളുടെ സങ്കീർണ്ണത കുറക്കുന്നതും ഇവ സാധ്യമാക്കുന്നു.
മൈക്രോകോഡ് നിർമ്മിക്കുന്നതിനെ മൈക്രോപ്രോഗ്രാമിങ്ങ് എന്നാണറിയപ്പെടുന്നത്, ഒരു നിശ്ചിത പ്രോസസ്സറിനുള്ള മൈക്രോകോഡിനെ മൈക്രോപ്രോഗ്രാം എന്നും വിളിക്കുന്നു.
പ്രൊസസ്സർ രൂപകൽപ്പന വേളയിൽ ഒരു എൻജിനീയർ ആയിരിക്കും അതിൽ മൈക്രോകോഡിനെ ചേർക്കുക.
ഒരു റോം (ROM) അല്ലെങ്കിൽ പി.എൽ.എ. യിൽ (പ്രോഗ്രാമബിൾ ലോജിക്ക് അറേ) ആയിരിക്കും ഇവ സൂക്ഷിക്കപ്പെടുക.
ചിലവയിൽ മൈക്രോകോഡ് സൂക്ഷിക്കുവാൻ എസ്.ആർ.എ.എം., ഫ്ലാഷ് മെമ്മറി എന്നിവയിലേതെങ്കിലും ഉപയോഗപ്പെടുത്താറുണ്ട്.
സാധാരണ പ്രോഗ്രാമർക്കോ അസെംബ്ലി പ്രോഗ്രാമർക്കുപോലുമോ ഇവയെ മാറ്റാനോ ഉപയോഗിക്കാനോ കഴിയില്ല.
ഒരേ കുടുബത്തിൽപ്പെട്ട പ്രോസസ്സറുകളിൽ ഒരു യന്ത്രഭാഷ ഉപയോഗിക്കാൻ കഴിയുന്നതുപോലെ മൈക്രോകോഡിനെ ഉപയോഗിക്കാൻ കഴിയില്ല, പ്രോസസ്സർ രൂപകൽപ്പന ചെയ്യപ്പെട്ടിരിക്കുന്ന ഇലക്ട്രോണിക്ക് സർക്യൂട്ടിൽ മാത്രമേ അവ പ്രവർത്തിക്കുകയുള്ളൂ.
മൈക്രോകോഡിന്റെ സഹായത്തോടെ ലളിതമായ പ്രോസസർ ആർക്കിടെക്ചറുകളെ കൂടുതൽ ശക്തിയുള്ളവയാക്കാൻ കഴിയും.
ഇത് നീണ്ട ഇൻസ്ട്രക്ഷനുകൾ കൈകാര്യം ചെയ്യുകയോ കൂടുതൽ എക്സിക്യൂഷൻ യൂണിറ്റുകൾ ഉപയോഗിക്കുകയോ ചെയ്യുന്ന വലിയ സിസ്റ്റങ്ങൾ പോലെ പ്രവർത്തിക്കാൻ പ്രോസസറിനെ എമുലേറ്റ് ചെയ്യാൻ സഹായിക്കും.
ഇതുവഴി പ്രോസസർ കുടുംബത്തിലെ വിവിധ മോഡലുകൾ തമ്മിൽ സോഫ്റ്റ്വെയർ കംപാറ്റിബിലിറ്റി ഉറപ്പാക്കുന്നു.
(സോഫ്റ്റ്വെയർ കംപാറ്റിബിലിറ്റി എന്നത് ഒരു സോഫ്റ്റ്വെയർ പ്രോഗ്രാം വ്യത്യസ്ത ഹാർഡ്വെയർ അല്ലെങ്കിൽ സിസ്റ്റം ആർക്കിടെക്ചറുകളിൽ ഒന്നും മാറ്റാതെ തന്നെ പ്രവർത്തിക്കാനുള്ള ശേഷിയെയാണ് സൂചിപ്പിക്കുന്നത്. ഉദാഹരണത്തിന്, ഒരു സോഫ്റ്റ്വെയർ പ്രോഗ്രാം ഒരു പുത്തൻ മോഡൽ കമ്പ്യൂട്ടറിലും പഴയ മോഡലിലും ഒന്നും മാറ്റാതെ ശരിയായി പ്രവർത്തിക്കാൻ കഴിയുന്നത് സോഫ്റ്റ്വെയർ കംപാറ്റിബിലിറ്റി ആണെന്ന് പറയുന്നു. ഇത് ഉപഭോക്താവിനും ഡെവലപ്പർ‌മാർ‌ക്കും ഏത് സിസ്റ്റത്തിലും ഒരു സോഫ്റ്റ്വെയർ തന്നെ ഉപയോഗിക്കാനുള്ള സൗകര്യം നൽകുന്നു.)
ചില ഹാർഡ്‌വെയർ വെണ്ടർമാർ, പ്രത്യേകിച്ച് ഐബിഎം , ഫേംവെയറിന്റെ പര്യായമായി മൈക്രോകോഡ് എന്ന പദം ഉപയോഗിക്കുന്നു.
ആ രീതിയിൽ, ഒരു ഉപകരണത്തിനുള്ളിലെ എല്ലാ കോഡുകളും മൈക്രോകോഡ് അല്ലെങ്കിൽ മെഷീൻ കോഡ് പരിഗണിക്കാതെ തന്നെ മൈക്രോകോഡ് എന്ന് വിളിക്കുന്നു; ഉദാഹരണത്തിന്, ഹാർഡ് ഡിസ്ക് ഡ്രൈവുകളിൽ മൈക്രോകോഡും ഫേംവെയറും അടങ്ങിയിട്ടുണ്ടെങ്കിലും അവയുടെ മൈക്രോകോഡ് പരിഷ്കരിച്ചിട്ടുണ്ടെന്ന് പറയപ്പെടുന്നു.
ഒരു കമ്പ്യൂട്ടറിന്റെ സോഫ്‌റ്റ്‌വെയർ സ്റ്റാക്കിലെ ഏറ്റവും താഴ്ന്ന പാളി പരമ്പരാഗതമായി പ്രോസസറിനായുള്ള റോ മെഷീൻ കോഡ് നിർദ്ദേശങ്ങളാണ്.
മൈക്രോകോഡ് ചെയ്ത പ്രോസസ്സറുകളിൽ, മൈക്രോകോഡ് ആ നിർദ്ദേശങ്ങൾ ലഭ്യമാക്കുകയും നടപ്പിലാക്കുകയും ചെയ്യുന്നു.
ആശയക്കുഴപ്പം ഒഴിവാക്കാൻ, മൈക്രോപ്രോഗ്രാമുമായി ബന്ധപ്പെട്ട ഓരോ ഘടകത്തെയും മൈക്രോ പ്രിഫിക്‌സ് ഉപയോഗിച്ച് വേർതിരിക്കുന്നു: ഉദാ.
മൈക്രോ ഇൻസ്ട്രക്ഷൻ, മൈക്രോ അസംബ്ലർ, മൈക്രോപ്രോഗ്രാമർ, മൈക്രോ ആർക്കിടെക്ചർ മുതലായവ.
എഞ്ചിനീയർമാർ സാധാരണയായി ഒരു പ്രോസസറിന്റെ ഡിസൈൻ ഘട്ടത്തിൽ മൈക്രോകോഡ് എഴുതുന്നു, അത് ഒരു റീഡ്-ഒൺലി മെമ്മറി (ROM) അല്ലെങ്കിൽ പ്രോഗ്രാമബിൾ ലോജിക് അറേ (PLA) ഘടനയിൽ അല്ലെങ്കിൽ ഇവ രണ്ടും കൂടിച്ചേർന്ന് സംഭരിക്കുന്നു.
എന്നിരുന്നാലും, സ്റ്റാറ്റിക് റാൻഡം-ആക്സസ് മെമ്മറി (SRAM) അല്ലെങ്കിൽ ഫ്ലാഷ് മെമ്മറിയിൽ സംഭരിച്ചിരിക്കുന്ന ചിലതിന് അല്ലെങ്കിൽ എല്ലാ മൈക്രോകോഡുകളുള്ള മെഷീനുകളും നിലവിലുണ്ട്.
കമ്പ്യൂട്ടറുകളുടെ പശ്ചാത്തലത്തിൽ ഇത് പരമ്പരാഗതമായി റൈറ്റബിൾ കൺട്രോൾ സ്റ്റോർ ആയി സൂചിപ്പിക്കുന്നു, അത് ഒന്നുകിൽ റീഡ്-ഓൺലി അല്ലെങ്കിൽ റീഡ്-റൈറ്റ് മെമ്മറി ആകാം.
പിന്നീടുള്ള സന്ദർഭത്തിൽ, ഇൻസ്ട്രക്ഷൻ സെറ്റിലെ ബഗുകൾ തിരുത്തുന്നതിനോ പുതിയ മെഷീൻ നിർദ്ദേശങ്ങൾ നടപ്പിലാക്കുന്നതിനോ മൈക്രോകോഡിൽ മാറ്റം വരുത്താനുള്ള സാധ്യതയുള്ള മറ്റൊരു സ്റ്റോറേജ് മീഡിയത്തിൽ നിന്ന് കൺട്രോൾ സ്റ്റോറിലേക്ക് സിപിയു ഇനീഷ്യലൈസേഷൻ പ്രക്രിയ വഴി മൈക്രോകോഡ് ലോഡ് ചെയ്യുന്നു.
ഇൻസ്ട്രക്ഷൻ സെറ്റുകൾ
ഹാർഡ്വെയർ തലത്തിൽ, പ്രോസസറിന് വിവിധ ജോലികൾ ചെയ്യുന്നതിനായി വേർതിരിച്ചിരിക്കുന്ന നിരവധി സർക്ക്യൂട്ട് ഭാഗങ്ങളുണ്ട്.
ഉദാഹരണത്തിന്, അരിത്മെറ്റിക് ലോജിക് യൂണിറ്റ് (ALU) എന്ന് പറയുന്ന ഒരു ഘടകം എണ്ണൽ, കൂട്ടൽ, രണ്ടുഎണ്ണങ്ങൾ തമ്മിൽ താരതമ്യം ചെയ്യുക തുടങ്ങിയ പ്രവർത്തനങ്ങൾ നടത്തുന്നു.
പുറത്തുള്ള മെമ്മറിയിൽ നിന്ന് ഡാറ്റ വായിക്കാനും എഴുത്താനുമുള്ള സർക്ക്യൂട്ടുകളും പ്രോസസറിനുള്ളിലാണ്.
പ്രോസസ്സിംഗ് നടക്കുമ്പോൾ ഡാറ്റ സംഭരിക്കാൻ ചെറിയ മെമ്മറി ഭാഗങ്ങളും ഉപയോഗിക്കുന്നു.
കൂടാതെ, പ്രചാരത്തിലുള്ള ഡിസൈനുകളിൽ, രജിസ്റ്റർ ഫയൽ എന്ന് വിളിക്കുന്ന ഒരു ഹൈ-പെർഫോർമൻസ് മെമ്മറിയും താൽക്കാലിക മൂല്യങ്ങൾ സേവ് ചെയ്യാൻ ഉപയോഗിക്കുന്നു, ഇത് നിലവിലെ പ്രവർത്തനത്തിന് മാത്രമല്ല, മറ്റ് സമയങ്ങളിലും പ്രയോജനം ചെയ്യുന്നു .
റിസ്ക് (RISC-Reduced Instruction Set Computer) ഡിസൈനുകളിൽ ഒരു നിർദ്ദേശം ശരിയായി നടപ്പാക്കാൻ വിവിധ സർക്ക്യൂട്ടുകൾ ക്രമമായി സജീവമാക്കേണ്ടതുണ്ട്.
ഉദാഹരണത്തിന്, മെമ്മറിയിൽ നിന്ന് സംഖ്യകൾ ലോഡ് ചെയ്യാതെ രണ്ടു സംഖ്യകൾ കൂട്ടിച്ചേർക്കാൻ സാധിക്കില്ല.
റിസ്ക് ആർക്കിടെക്ചറിൽ, ഈ നിർദ്ദേശങ്ങളുടെ ശരിയായ ക്രമീകരണം പ്രധാനമായും പ്രോഗ്രാമർ അല്ലെങ്കിൽ അവർ ഉപയോഗിക്കുന്ന പ്രോഗ്രാമിംഗ് ഭാഷയുടെ കമ്പൈലർ നിയന്ത്രിക്കുന്നതാണ്.
ഉദാഹരണത്തിന്, രണ്ട് സംഖ്യകൾ കൂട്ടിച്ചേർക്കാൻ, കമ്പൈലർ ആദ്യം ഒന്നാം സംഖ്യയെ ഒരു റജിസ്റ്ററിലേക്ക് ലോഡ് ചെയ്യുന്നതിനുള്ള നിർദ്ദേശവും, പിന്നീടെത്ത രണ്ടാമത്തെ സംഖ്യയെ മറ്റൊരു റജിസ്റ്ററിലേക്ക് ലോഡ് ചെയ്യുന്നതിനുള്ള നിർദ്ദേശവും നൽകും.
തുടർന്ന്, എഎൽയു (Arithmetic Logic Unit (ALU)) ഉപയോഗിച്ച് ആഡ് ഫങ്ഷൻ നടത്തി, തൽഫലമായി ലഭിക്കുന്ന റിസൾട്ടിനെ മെമ്മറിയിൽ തിരികെ എഴുതി സൂക്ഷിക്കുന്നതിനുള്ള നിർദ്ദേശവും കമ്പൈലർ നിർവഹിക്കും.
അവലംബം ↑ ↑ ↑ ↑ ↑ Often denoted a ROM/PLA control store in the context of usage in a CPU; ↑
ലിവർപൂൾ എഫ്.സി.
വടക്കുപടിഞ്ഞാറൻ ഇംഗ്ലണ്ടിലെ ലിവർപൂൾ ആസ്ഥാനമായ ഒരു പ്രൊഫഷണൽ ഫുട്ബോൾ ക്ലബ്ബാണ് ലിവർപൂൾ ഫുട്ബോൾ ക്ലബ് ( ഇംഗ്ലീഷ് : Liverpool Football Club ).
ഇംഗ്ലീഷ് ഫുട്ബോൾ ക്ലബ്ബുകളിൽ കൂടുതൽ വിജയങ്ങൾ ലിവർപൂളിന്റെ പേരിലാണ്.
ഇംഗ്ലീഷ് ചാമ്പ്യൻഷിപ്പ് പതിനെട്ട് തവണയും എഫ്.എ. കപ്പ് ഏഴ് തവണയും ലീഗ് കപ്പ് ഏഴ് തവണയും യുവെഫ ചാമ്പ്യൻസ് ലീഗ് ആറ് തവണയും നേടിയിട്ടുണ്ട്.
ആൻഫീൽഡാണ് ലിവർപൂളിന്റെ സ്വന്തം തട്ടകം.
1892-ലാണ് ക്ലബ് സ്ഥാപിതമായത്.
അതിനടുത്ത വർഷം ഫുട്ബോൾ ലീഗിൽ അംഗമായി.
ഈ ക്ലബ്ബ് രൂപീകരണം മുതലേ ആൻഫീൽഡിലാണ് കളിച്ചുതുടങ്ങിയത്.1970കളിലും '80കളിലും ബിൽ ഷാങ്ക്ലിയും ബോബ് പേയ്സ്ലിയും ചേർന്ന് 11 ലീഗ് പട്ടങ്ങളും ഏഴ് യൂറോപ്യൻ കിരീടങ്ങളും എന്ന തലത്തിലേയ്ക്ക് ക്ലബ്ബിനെ നയിച്ചപ്പോൾ ഇംഗ്ലണ്ടി ലെയും യൂറോപ്പി ലെയും വൻശക്തികളായി അവർ മാറി.
റാഫേൽ ബെനിറ്റെസ് പരിശീലകനായും സ്റ്റീവൻ ജെറാഡ്  ക്യാപ്റ്റനായും വന്നതോടെ മിലാന് എതിരായ 2005 യുവേഫ ചാമ്പ്യൻസ് ലീഗ് ഫൈനലിൽ ജയിച്ചുകൊണ്ട് ഒരിക്കൽ കൂടി യൂറോപ്യൻ ചാമ്പ്യൻമാരായി വീണ്ടും ഉയർന്നുവന്നു.
ലിവർപൂൾ € 306 ദശലക്ഷത്തോളം വാർഷിക വരുമാനത്തിൽ, 2013-14ൽ ലോകത്തിലെ തന്നെ ഒമ്പതാമത്തെ ഉയർന്ന-വരുമാനമുള്ള ഫുട്ബോൾ ക്ലബ്ബ് ആയിരുന്നു.
2015ലെ ഫോർബ്സ് മാസിക യുടെ കണക്കുകൾ പ്രകാരം $ 982 ദശലക്ഷത്തോളമാണ് ക്ലബ്ബിന്റെ സാമ്പത്തികമൂല്യം.
ക്ലബ്ബിന് കളിക്കളത്തിൽ പല ശത്രുതകളും ഉണ്ട്.
അവയിൽ മാഞ്ചസ്റ്റർ യുണൈറ്റഡ് , എവർട്ടൺ എന്നിവരുമായുള്ളതാണ് പ്രധാനം.
ചരിത്രം ജോൺ ഹൗൾഡിങ്ങ് , ലിവർപൂൾ ഫുട്ബോൾ ക്ലബ്ബിന്റെ സ്ഥാപകൻ
ലിവർപൂൾ എഫ്.സി. ക്ലബ്ബിന്റെ പ്രസിഡന്റും ആൻഫീൽഡിന്റെ ഭൂവുടമയുമായ ജോൺ ഹൗൾഡിങ്ങും എവർട്ടൺ കമ്മിറ്റിയും തമ്മിലുള്ള തർക്കത്തിന് ശേഷമാണ് സ്ഥാപിതമായത് .
ആൻഫീൽഡിലെ എട്ട് വർഷത്തിന് ശേഷം 1892ൽ എവർട്ടൺ ഗുഡിസൺ പാർക്കിലേയ്ക്ക് മാറുകയും, ജോൺ ഹൗൾഡിങ്ങ് ആൻഫീൽഡിൽ കളിക്കുന്നതിന് വേണ്ടി ലിവർപൂൾ ഫുട്ബോൾ ക്ലബ്ബിന് ജന്മം നൽകുകയും ചെയ്തു.
"എവർട്ടൺ എഫ്.സി. ആൻഡ് അത്ലെറ്റിക് ഗ്രൗണ്ട്സ് ലിമിറ്റഡ്" (എവർട്ടൺ അത്ലെറ്റിക് എന്ന് ചുരുക്കത്തിൽ) എന്നായിരുന്നു ആദ്യനാമം.
ഇംഗ്ലീഷ് ഫുട്ബോൾ അസ്സോസിയേഷൻ ക്ലബ്ബിനെ എവർട്ടൺ എന്ന പേരുപയോഗിക്കാൻ അനുവദിക്കാതിരുന്നപ്പോൾ 1892 മാർച്ചിൽ ക്ലബ്ബ് ലിവർപൂൾ എഫ്.സി. എന്ന് പുനർനാമകരണം നടത്തി.
പിന്നീട് മൂന്ന് മാസത്തിനുശേഷം ഔദ്യോഗികമായ അംഗീകാരം അവർ നേടിയെടുത്തു.
അരങ്ങേറ്റസീസണിൽ തന്നെ അവർ ലങ്കാഷെയ്ർ ഫുട്ബോൾ ലീഗ് വിജയിച്ചു.1893-94 സീസണിൽ രണ്ടാം ഡിവിഷൻ ഫുട്ബോൾ ലീഗിലേയ്ക്ക് അവർ പ്രവേശിക്കുകയും ചെയ്തു.
ഇവിടെ ഒന്നാം സ്ഥാനം നേടിയതോടെ ക്ലബ്ബ് ഒന്നാം ഡിവിഷനിലേയ്ക്ക് ഉയർത്തപ്പെട്ടു.
1901ലും 1906ലും അവർ ഒന്നാം ഡിവിഷനും വിജയിച്ചു.
1914 ൽ ആദ്യ എഫ്.എ. കപ്പ് ഫൈനൽ കളിച്ചു , പക്ഷേ 1-0 എന്ന സ്കോറിന് ബേൺലിയോട് പരാജയപ്പെട്ടു.1922ലും 1923ലും തുടർച്ചയായി ലീഗ് ചാമ്പ്യൻഷിപ്പ് ജയിച്ച ടീം പക്ഷെ, 1946-47 സീസണിൽ പഴയ വെസ്റ്റാം യുണൈറ്റഡ് സെന്റെർ-ഹാഫ് ജോർജ് കേയുടെ കീഴിൽ അഞ്ചാമത്തെ ഒന്നാം ഡിവിഷൻ കിരീടം നേടുന്നത് വരെ കിരീടങളൊന്നും നേടിയിട്ടില്ല..
1950ൽ ആഴ്സനലിനെതിരെ അവർ രണ്ടാമത്തെ കപ്പ് ഫൈനലും പരാജയപ്പെട്ടു.
1953-54 സീസണിൽ ക്ലബ്ബ് രണ്ടാം ഡിവിഷനിലേയ്ക്ക് തരംതാഴ്ത്തപ്പെട്ടു.
ബിൽ ഷാങ്ക്ലി മാനേജരായിവന്ന് അധികം വൈകാതെ 1958-59 എഫ്.എ.കപ്പിൽ അവർ ലീഗ് ക്ലബ്ബ് അല്ലാത്ത വേഴ്സെസ്റ്റെർ സിറ്റിയോടും തോൽവിയറിഞ്ഞു.
അദ്ദേഹത്തിന്റെ വരവോടെ 24 കളിക്കാരെ പുറത്ത് വിടുകയും, ആൻഫീൽഡിലെ ബൂട്ട് സ്റ്റോറേജ് റൂം പരിശീലകർക്ക് തന്ത്രങ്ങൾ മെനയുവാനുള്ള ഒരിടമാക്കി മാറ്റുകയും ചെയ്തു.
ഷാങ്ക്ലിയും മറ്റ് ബൂട്ട് റൂമങ്ങളായ ജോ ഫാഗൻ, റുബൻ ബെന്നെറ്റ്, ബോബ് പെയ്സ്ലീ എന്നിവരും ചേർന്ന് ക്ലബ്ബിന് പുതിയൊരു രൂപം നൽകി.
പഴയ മാനേജർ ബിൽ ഷാങ്ക്ലിയുടെ പ്രതിമ ആൻഫീൽഡ് സ്റ്റേഡിയത്തിനു വെളിയിൽ.
1962ൽ ക്ലബ്ബ് വീണ്ടും ഫസ്റ്റ് ഡിവിഷനിലേയ്ക്ക് തിരിച്ചെത്തുകയും 17 വർഷത്തിലാദ്യമായി, 1964ൽ കിരീടം നേടുകയും ചെയ്തു.1965ൽ ക്ലബ്ബ് അവരുടെ ആദ്യ എഫ്.എ. കപ്പ് വിജയം നേടി.
1966ൽ ഫസ്റ്റ് ഡിവിഷൻ ജേതാക്കളായെങ്കിലും, അതേ സീസണിലെ യൂറോപ്യൻ കപ്പ് വിന്നേഴ്സ് കപ്പ് ഫൈനലിൽ ബൊറൂസ്സിയ ഡോർട്ട്മുണ്ടിനോട് തോൽവി രുചിച്ചു.
ലിവർപൂൾ 1972-73 സീസണിൽ ലീഗും യുവേഫ കപ്പും ഉൾപ്പെടെ ഡബ്ബിൾ കിരീടം എന്ന നേട്ടം കരസ്ഥമാക്കി.
അതിനടുത്ത വർഷം വീണ്ടും എഫ്.എ. കപ്പ് വിജയിച്ചു.
ഷാങ്ക്ലി അടുത്ത് തന്നെ വിരമിച്ച്, പകരം അദ്ദേഹത്തിന്റെ സഹായിയായ ബോബ് പെയ്സ്ലി പരിശീലകനായി.
1976ൽ പെയ്സ്ലിയുടെ രണ്ടാം സീസണിൽ, ക്ലബ്ബ് ലീഗ് കിരീടവും യുവേഫ കപ്പും ഉൾപ്പെടെ മറ്റൊരു ഡബ്ബിളും നേടി.
അതിനടുത്ത സീസണിൽ, ക്ലബ്ബ് ആദ്യമായി ലീഗ് കിരീടം നിലനിർത്തുകയും, യൂറോപ്യൻ കപ്പ് വിജയിക്കുകയുമുണ്ടായി.
പക്ഷെ, 1977ലെ എഫ്.എ. കപ്പ് ഫൈനലിൽ പരാജയം നേടി.
ലിവർപൂൾ യൂറോപ്യൻ കപ്പ് 1978ൽ നിലനിർത്തി.
1979ൽ ഫസ്റ്റ് ഡിവിഷൻ കിരീടം തിരിച്ചുപിടിച്ചു.
ഒരു പരിശീലകനെന്ന നിലയിൽ, 9 സീസണുകളിലായി, പെയ്സ്ലിയ്ക്ക് കീഴിൽ ലിവർപൂൾ മൂന്ന് യൂറോപ്യൻ കപ്പുകൾ, ഒരു യുവേഫ കപ്പ്, ആറ് ലീഗ് കിരീടങ്ങൾ, മൂന്ന് തുടർച്ചയായ ലീഗ് കപ്പുകൾ എന്നിവയുൾപ്പെടെ 21 ട്രോഫികളാണ് കരസ്ഥമാക്കിയത്.
പെയ്സ്ലി 1983ൽ വിരമിക്കുകയും അദ്ദേഹത്തിന്റെ സഹായിയായ ജോ ഫാഗൻ പകരം ചുമതലയേൽക്കുകയും ചെയ്തു.
ഫാഗന്റെ ആദ്യ സീസണിൽ തന്നെ ലിവർപൂൾ ലിവർപൂൾ ലീഗ്, ലീഗ് കപ്പ്, യൂറോപ്യൻ കപ്പ് എന്നിവ നേടി.
ഒരു സീസണിൽ മൂന്ന് ട്രോഫികൾ വിജയിക്കുന്ന ആദ്യ ഇംഗ്ലീഷ് ക്ലബ്ബ് എന്ന റെക്കോർഡും അതോടെ കുറിക്കപ്പെട്ടു.
1985ൽ ലിവർപൂൾ വീണ്ടും യൂറോപ്യൻ കപ്പിന്റെ ഫൈനലിൽ എത്തി.
ബെൽജിയത്തിലെ ഹെയ്സൽ സ്റ്റേഡിയത്തിൽ, യുവന്റസുമായുള്ള ഈ മത്സരത്തിന്റെ കിക്കോഫിന് മുൻപ് ലിവർപൂൾ അനുകൂലികൾ അച്ചടക്കം ലംഘിച്ച്, രണ്ട് ടീമിന്റെയും ആരാധകരെ വേർതിരിച്ചിരുന്ന അതിർത്തി തകർത്തുകൊണ്ട് യുവന്റസ് ആരാധകരെ ആക്രമിച്ചു.
ആളുകളുടെ ഭാരം താങ്ങാനാവാതെ സ്റ്റേഡിയത്തിന്റെ മതിൽ തകർന്ന് വിണ് 39 പേർ കൊല്ലപ്പെട്ട ഈ സംഭവം പിന്നീട് ഹെയ്സൽ സ്റ്റേഡിയം ദുരന്തം എന്നറിയപ്പെട്ടു.
രണ്ട് ക്ലബ്ബിന്റെയും പരിശീലകരുടെ എതിർപ്പ് വകവെയ്ക്കാതെ നടന്ന മത്സരത്തിൽ ലിവർപൂൾ യുവന്റസിനോട് 1-0 എന്ന സ്കോറിന് പരാജയപ്പെട്ടു.
ഈ ദുരന്തത്തിന്റെ അനന്തരഫലമായി ഇംഗ്ലിഷ് ക്ലബ്ബുകളെ അഞ്ച് വർഷത്തേയ്ക്ക് യൂറോപ്യൻ കോമ്പറ്റീഷനുകളിൽ പങ്കെടുക്കുന്നതിൽ നിന്ന് വിലക്കി.
ലിവർപൂളിന് ആദ്യം പത്ത് വർഷത്തെ വിലക്ക് കിട്ടിയെങ്കിലും, പിന്നീടത് ആറ് വർഷമാക്കി ചുരുക്കി.
മനഃപൂർവ്വമല്ലാത്ത നരഹത്യയ്ക്ക് 14 ലിവർപൂൾ ആരാധകർക്ക് ശിക്ഷാവിധികൾ ലഭിച്ചു.
ഹിൽസ്ബൊറോ ദുരന്തത്തിൽ കൊല്ലപ്പെട്ട 96 ആരാധകരുടെ പേരുകൾ മുദ്രണം ചെയ്തിട്ടുള്ള ഹിൽസ്ബൊറോ സ്മാരകം.
ദുരന്തത്തിന് കുറച്ച് മുമ്പായി ഫാഗൻ വിരമിക്കൽ പ്രഖ്യാപിച്ചിരുന്നതിനാൽ കെന്നി ഡാൽഗ്ലീഷ് ഒരു പ്ലെയർ-മാനേജറായി ചുമതലയേറ്റു.
അദ്ദേഹത്തിന്റെ ഉദ്യോഗകാലാവധിയിൽ, ക്ലബ്ബ് മറ്റൊരു മൂന്ന് ലീഗ് ചാമ്പ്യൻഷിപ്പുകളും രണ്ട് എഫ്.എ. കപ്പുകളും നേടി.
1985-86 സീസണിൽ ക്ലബ്ബ് ഒരു ലീഗും കപ്പുമുൾപ്പെടെ ഡബ്ബിൾ തികച്ചു.
പക്ഷെ 1989ൽ നടന്ന ഹിൽസ്ബൊറോ ദുരന്തം ലിവർപൂളിന്റെ വിജയപ്രഭയ്ക്ക് മങ്ങലേൽപ്പിച്ചു.
ആ വർഷം ഏപ്രിൽ 15ന് നോട്ടിങ്ങാം ഫോറസ്റ്റുമായുള്ള എഫ്.എ. കപ്പ് സെമിഫൈനൽ നടന്ന് കൊണ്ടിരിക്കുമ്പോൾ നൂറുകണക്കിന് ലിവർപൂൾ ആരാധകർക്ക് മേഖലാപരിധി മറികടന്ന തിക്കിലും തിരക്കിലും പെട്ട് പരിക്കേറ്റു.
ഈ ദുരന്തത്തിനു ശേഷം 96 ക്ലബ്ബ് അനുകൂലികൾ കൊല്ലപ്പെട്ടു ഹിൽസ്ബൊറോ ദുരന്തത്തിനു ശേഷം സ്റ്റേഡിയം സുരക്ഷയേക്കുറിച്ച് സർക്കാർ ഒരു പുനഃപരിശോധന നടത്തി.
തത്ഫലമായി പുറത്തുവന്ന ടെയ്ലർ റിപ്പോർട്ട് ഒരു നിയമനിർമ്മാണതിന് വഴിതെളിയിച്ചു.
ഇത് പ്രകാരം മുൻനിര ഡിവിഷനിലെ ക്ലബ്ബുകൾക്കെല്ലാം മുഴുവൻ പേർക്കും ഇരിക്കാവുന്ന വിധത്തിലുള്ള സ്റ്റേഡിയങ്ങൾ ഉണ്ടായിരിക്കണമെന്ന ആവശ്യം ഉന്നയിക്കപ്പെട്ടു.
പോലീസ് നിയന്ത്രണത്തിൽ വന്ന പിഴവ് മൂലമുണ്ടായ ക്രമാധികമായ തിക്കും തിരക്കുമാണെന്ന് റിപ്പോർട്ട് വ്യക്തമാക്കി.
1988-89 സീസൺ അവസാനിക്കുമ്പോഴേയ്ക്കും ലിവർപൂൾ കിരീടത്തിലേയ്ക്ക് വളരെ അടുത്തിരുന്നു.
ലിവർപൂൾ ആഴ്സനലുമായി പോയിന്റുകളിലും ഗോൾ വ്യത്യാസത്തിലും തുല്യത പാലിച്ചെങ്കിലും, സീസണിന്റെ അവസാനമുണ്ടായ നേർക്കുനേർ പോരാട്ടത്തിൽ ആഴ്സനൽ അവസാന മിനുട്ടിൽ സ്കോർ ചെയ്തതോടെ മൊത്തം നേടിയ ഗോളുകളുടെ കണക്കിൽ അവർക്ക് കിരീടം നഷ്ടപ്പെട്ടു.
ഹിൽസ്ബൊറോ ദുരന്തവും അതിന്റെ പ്രത്യാഘാതങ്ങളും ഒരു കാരണമായി എടുത്ത് പറഞ്ഞുകൊണ്ട് ഡാൽഗ്ലിഷ് 1991ൽ വിരമിച്ചു.
അദ്ദേഹത്തിന് പകരം മുൻതാരം ഗ്രെയ്ം സൗനെസ്സ് കടന്നുവന്നു.
ഇദ്ദേഹത്തിന്റെ നേതൃത്വത്തിൽ ലിവർപൂൾ 1992ലെ എഫ്.എ.കപ്പ് ഫൈനൽ വിജയിച്ചു.
പക്ഷേ അവരുടെ ലീഗിലെ പ്രകടനങ്ങൾ ദയനീയമായിരുന്നു.
തുടർച്ചയായി രണ്ട് വർഷവും ആറാം സ്ഥാനത്ത് വന്നതോടെ 1994 ജനുവരിയിൽ ഇദ്ദേഹം പിരിച്ചുവിടപ്പെട്ടു.
സൗനെസ്സിനു പകരം റോയ് ഇവാൻസ് വന്നതോടെ ലിവർപൂൾ 1995ലെ ലീഗ് കപ്പ് ഫൈനൽ വിജയിച്ചു.
ഇവാൻസിനു കീഴിൽ കുറച്ച് കിരീടപ്പോരാട്ടങ്ങൾ നടത്തിയെങ്കിലും 1996ലും 1998ലുമായി നേടിയ മൂന്നാം സ്ഥാനങ്ങൾ അവർക്ക് ആ സമയത്ത് നേടാനാവുന്നതിൽ മികച്ചതായിരുന്നു.
പിന്നീട് 1998-99 സീസണിൽ ജെറാർഡ് ഹൗളിയെർ സഹപരിശീലകനായി വരുകയും അതേ വർഷം നവംബറിൽ ഇവാൻസ് രാജി വച്ചതോടെ പ്രധാനപരിശീലകനായിത്തീരുകയും ചെയ്തു.
2001ൽ, ഹൗളിയറിനു കീഴിൽ ലിവർപൂൾ എഫ്.എ. കപ്പ്, ലീഗ് കപ്പ്, യുവേഫ കപ്പ് എന്നിവയുൾപ്പെടെ ട്രെബിൾ തികച്ചു.
2001-02 സീസണിൽ ഹൗളിയർ ഹൃദയ ശസ്ത്രക്രിയയ്ക്ക് വിധേയനായപ്പോൾ ലിവർപൂൾ പ്രീമിയർ ലീഗ് സീസണിൽ ആഴ്സനലിനു പുറകിൽ രണ്ടാം സ്ഥാനത്ത് ഫിനിഷ് ചെയ്തു.
2003ൽ ഒരു ലീഗ് കപ്പ് കൂടി അവർ വിജയിച്ചെങ്കിലും ശേഷമുള്ള രണ്ട് സീസണുകളിലും കിരീടപ്പോരാട്ടം നടത്തുന്നതിൽ പരാജയപ്പെട്ടു.
2005ൽ നേടിയ അഞ്ചാമത്തെ ചാമ്പ്യൻസ് ലീഗ് കിരീടം
2003-04 സീസണൊടുവിൽ ഹൗളിയർക്ക് പിൻഗാമിയായി റാഫേൽ ബെനിറ്റെസ് വന്നു.
ബെനിറ്റെസിന്റെ ആദ്യസീസണിൽ പ്രീമിയർ ലീഗിൽ അഞ്ചാം സ്ഥാനത്ത് ഫിനിഷ് ചെയ്തെങ്കിൽപ്പോലും 2004-05 യുവേഫ ചാമ്പ്യൻസ് ലീഗ് ഫൈനലിൽ അവർ ജേതാക്കളായി.
ഇസ്താംബൂളിൽ നടന്ന ഇറ്റാലിയൻ ക്ലബ്ബ് എ.സി. മിലാനെതിരെ ആദ്യപകുതിയിൽ 3-0 ന് പുറകിൽ നിന്ന് രണ്ടാം പകുതിയിൽ മൂന്ന് ഗോളും തിരിച്ചടിച്ച് പെനാൽറ്റി ഷൂട്ടൗട്ടിൽ 3-2 എന്ന സ്കോറിന് വിജയിച്ച് ചെമ്പട കിരീടമുയർത്തിയത് ലോകഫുട്ബോളിലെത്തന്നെ അവിസ്മരണീയമായ സംഭവങ്ങളിലൊന്നാണ്.
അതിനടുത്ത സീസണിൽ ലിവർപൂൾ പ്രീമിയർ ലീഗിൽ മൂന്നാം സ്ഥാനവും വെസ്റ്റാം യുണൈറ്റഡിനെ പെനാൽറ്റി ഷൂട്ടൗട്ടിൽ കീഴടക്കി എഫ്.എ. കപ്പും നേടി.
2007ലെ യുവേഫ ചാമ്പ്യൻസ് ലീഗ് ഫൈനലിൽ ലിവർപൂൾ മിലാനുമായി വീണ്ടും നേർക്ക്നേർ വന്നെങ്കിലും, 2-1 എന്ന സ്കോറിന് മിലാൻ വിജയിച്ചു.
2008-09 സീസണിൽ ലിവർപൂൾ 86 പോയിന്റോടെ അവരുടെ ഏറ്റവുമുയർന്ന പ്രീമിയർ ലീഗിലെ പോയിന്റ്സ് ടോട്ടൽ നേടുകയും മാഞ്ചെസ്റ്റർ യുണൈറ്റഡിന് പുറകിൽ റണ്ണേഴ്സപ്പ് ആവുകയും ചെയ്തു.
2009-10 സീസണിൽ ലിവർപൂൾ ഏഴാം സ്ഥാനത്തേയ്ക്ക് വീണതോടെ ചാമ്പ്യൻസ് ലീഗ് യോഗ്യത ക്ലബ്ബിനു നഷ്ടമായി.
ഇതേത്തുടർന്ന് ബെനിറ്റെസ് സ്ഥാനമൊഴിഞ്ഞു.
പകരം ഫുൾഹാമിന്റെ കോച്ചായിരുന്ന റോയ് ഹോഗ്സൺ ക്ലബ്ബിലെത്തി .
201-11 സീസണിൽ പാപ്പരത്തത്തിന്റെ വക്കോളമെത്തിയ ക്ലബ്ബിന്റെ വിൽപ്പന അവശ്യപ്പെട്ട് കുടിശ്ശികക്കാർ കോടതി നടപടികളുമായി നീങ്ങി.
ക്ലബ്ബിന്റെ ഉടമസ്ഥരായ ടോം ഹിക്ക്സിന്റെയും ജോർജ്ജ് ജില്ലെറ്റിന്റെയും താല്പര്യങ്ങൾക്ക് വിരുദ്ധമായി ഹൈക്കോടതി ക്ലബ്ബിനെ വിൽപ്പനയ്ക്കിട്ടു.
വിൽപ്പനലേലത്തിൽ വിജയിച്ച ഫെൻവേ സ്പോർട്സ് ഗ്രൂപ്പിന്റെയും ബോസ്റ്റൺ റെഡ് സോക്ക്സിന്റെയും ഉടമയായ ജോൺ ഡബ്ല്യു. ഹെൻറി 2010 ഒക്ടോബറിൽ ലിവർപൂളിന്റെ ഉടമസ്ഥതയേറ്റു .
ആ സീസണിന്റെ ആരംഭം മുതലുള്ള ക്ലബ്ബിന്റെ മോശമായ ഫലങ്ങൾ ഹോഗ്സണിന്റെ പുറത്താകലിനും, പഴയ കളിക്കാരനും മാനേജരുമായ കെന്നി ഡാൽഗ്ലീഷിന്റെ തിരിച്ചുവരവിനും ഇടയാക്കി.
2012ൽ കാർഡിഫ് സിറ്റിയോട് ലീഗ് കപ്പ് ഫൈനലിൽ ജയിച്ച ക്ലബ്ബ് അതേ വർഷം എഫ്.എ.കപ്പ് ഫൈനലിൽ ചെൽസിയോട് പരാജയപ്പെട്ടു.
എങ്കിൽപ്പോലും 2011-12 പ്രീമിയർ ലീഗ് സീസണിൽ അവർക്ക് ഏട്ടാം സ്ഥാനമാണ് നേടാനായത്.
ക്ലബ്ബിന്റെ 18 വർഷത്തിനിടയിലെ ഏറ്റവും മോശമായ ലീഗ് ഫോം ഡാൽഗ്ലീഷിന്റെ പുറത്താക്കലിനിടയാക്കി.